బెంగళూరు, నవంబరు 8 (ఆంధ్రజ్యోతి): గనుల అక్రమార్కుడు గాలి జనార్ధనరెడ్డికి మరోసారి షాక్ తగలనుంది. 2016 నవంబరులో గాలి తన కుమార్తె వివాహం ఘనంగా చేశారు. దేశవ్యాప్తంగా పెద్ద నోట్ల రద్దు జరిగిన కొన్ని రోజుల్లోనే ఆడంబరంగా పెళ్లి చేయడానికి డబ్బులు ఎలా సమకూర్చారనే విషయమై.. దర్యాప్తు జరపాలని బళ్లారికి చెందిన పారిశ్రామికవేత్త తపాలా గణేష్ ఇటీవల ప్రధానిమోదీకి లేఖ రాశారు. ఈ మేరకు అక్టోబరు 25వ తేదీన సెంట్రల్ విజిలెన్స్ కమిషన్ సెక్షన్ ఆఫీసరు అరవింద్కుమార్.. సీబీఐ జాయింట్ డైరెక్టర్ ఎ.కె.శర్మకు లేఖ పంపారు. లేఖలో ప్రస్తావించిన అంశాలకు అనుగుణంగా దర్యాప్తు జరపాలని కోరారు. దీంతో సీబీఐ గాలి జనార్ధనరెడ్డిపై ఏ క్షణంలోనైనా దర్యాప్తు జరిపే అవకాశముంది.
bengaluru, navambaru 8 (aandhrajyoti): ganula akramarkudu gaali janaardhanareddiki marosari shak tagalanundi. 2016 navambarulo gaali tana kumarte vivaham ghanamgaa chesaru. desavyaaptamgaa pedda notla raddu jarigina konni rojullone aadambaramgaa pelli cheyadaaniki dabbulu ela samakuurchaaranee vishayamai.. daryaaptu jarapalani ballariki chendina paarisraamikavetta tapala ganesh iteevala pradhaanimodiiki lekha raasaaru. ee meraku aktobaru 25va tedeena central visilens kamishan section aafisaru aravindkumar.. cbi jaint director e.ke.sarmaku lekha pampaaru. lekhalo prastaavinchina amsaalaku anugunamgaa daryaaptu jarapalani koraru. deentho cbi gaali janardhanareddipai e kshanamloonainaa daryaaptu jaripe avakaasamundi.